CELEX: C2006/121/08
Language: et
Date: 2006-05-20 00:00:00
Title: Kohtuasi C-116/06: Eelotsusetaotlus, mille esitas Tampereen käräjäoikeus  28. veebruaril 2006.  aastal — Sari Kiiski  versus  Tampereen kaupunki

20.5.2006   
            
            
               ET
            
            
               Euroopa Liidu Teataja
            
            
               C 121/5
            
         Eelotsusetaotlus, mille esitas Tampereen käräjäoikeus 28. veebruaril 2006. aastal — Sari Kiiski versus Tampereen kaupunki
   (Kohtuasi C-116/06)
   (2006/C 121/08)
   Kohtumenetluse keel: soome
   Eelotsusetaotluse esitanud kohus
   Tampereen käräjäoikeus
   Põhikohtuasja pooled
   
      Hageja: Sari Kiiski
   
      Kostja: Tampereen kaupunki
   Eelotsuse küsimused
   
               1.
            
            
               Kas see, kui tööandja — tuginedes väljakujunenud tõlgendusele, et rasedus ei ole üldiselt selline ettearvamatu ja põhjendatud asjaolu, mille alusel lapsehoolduspuhkuse aega ja kestust võib muuta — keeldub muutmast töötajale antud lapsehoolduspuhkuse ajavahemikku või keeldub lapsehoolduspuhkuse katkestamisest uue raseduse tõttu, millest töötaja sai teada enne lapsehoolduspuhkuse algust, on EÜ võrdse kohtlemise direktiivi 76/207 (1), muudetud direktiiviga 2002/73 (2), artikliga 2 vastuolus olev otsene või kaudne diskrimineerimine?
            
         
               2.
            
            
               Kas tööandja võib oma tegutsemist, mida on kirjeldatud esimeses küsimuses ja mis võib põhineda kaudsel diskrimineerimisel, kõnealuse direktiivi seisukohalt piisavalt põhjendada sellega, et õpetajate töökorralduse muutmise ja õppetöö jätkuvusega kaasnevad tavalised, kuid mitte tõsiseid häireid tekitavad probleemid, või sellega, et tööandja on siseriiklike õigusnormide alusel kohustatud hüvitama lapsehoolduspuhkusel olnud õpetaja asendajale tekkinud töötasu kaotuse, kui lapsehoolduspuhkusel olnud töötaja võetakse lapsehoolduspuhkuse ajal tagasi tööle?
            
         
               3.
            
            
               Kas EÜ direktiiv 92/85/EMÜ (3) rasedate ja teatavate muude töötajate kaitse kohta on kohaldatav, ja kui on, siis kas esimeses küsimuses kirjeldatud tegutsemine on vastuolus selle direktiivi artiklitega 8 ja 11, kui töötaja on lapsehoolduspuhkuse kestmise ajal kaotanud võimaluse saada teenistussuhtel põhinevaid rasedus- ja sünnituspuhkuse palgasoodustusi?
            
         
      (1)  Nõukogu 9. veebruari 1976. aasta direktiiv 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (ELT eriväljaanne 05/01, lk 187).
   
      (2)  Euroopa Parlamendi ja nõukogu 23. septembri 2002. aasta direktiiv 2002/73/EÜ, millega muudetakse nõukogu direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (EMPs kohaldatav tekst) (ELT eriväljaanne 05/04, lk 255).
   
      (3)  Nõukogu 19. oktoobri 1992. aasta direktiiv 92/85/EMÜ rasedate, hiljuti sünnitanud ja rinnaga toitvate töötajate tööohutuse ja töötervishoiu parandamise meetmete kehtestamise kohta (kümnes üksikdirektiiv direktiivi 89/391/EMÜ artikli 16 lõike 1 tähenduses) (ELT eriväljaanne 05/02, lk 110).